da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da en da da es da es es fr en da da da pl da da da sv da da da da et da da da es da da da da da da da da da en da da da fr da da da sv da da da da da da da da da da da en da en da da nl da da da da nb da da da en nl da da da da it sv en en en de en es en da da da da sv pl en da nb en da da da en en en da es da es es da da en en da en en da ja en pl de en da ceb en da eo en en nb en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Vyxeos Liposomal, komb.? - Find information på Medicin.dk
Vyxeos Liposomal bruges til behandling af
pulver til konc. til infusionsvæske, opl.
Vyxeos Liposomal er et celledræbende middel mod leukæmi. En antimetabolit og en topoisomerasehæmmer i kombination.
Vyxeos Liposomal anvendes til behandling af visse former for akut myeloid leukæmi (AML), som er en særlig form for kræft i blodet.
Findes som pulver til infusionsvæske, der efter opløsning indgives i en blodåre.
Behandlingen er individuel og afpasses dels efter virkningen, dels efter graden og omfanget af bivirkninger.
Dette lægemiddel har skærpet indberetningspligt. Alle eventuelle bivirkninger ved brugen skal derfor indberettes til Lægemiddelstyrelsen, se Lægemiddelstyrelsen (Meld en bivirkning).
Flere end 10 ud af 100 personer får bivirkningen.
Blødning, Øget risiko for infektioner pga. mangel på hvide blodlegemer.
Alvorlig påvirkning af hjertet, Hjerterytmeforstyrrelser.
Mavesmerter, Tyktarmsbetændelse, Diarré, Forstoppelse, Kvalme, Opkastning.
Betændelse i slimhinder, Svimmelhed, Feber, Kulderystelser, Træthed.
Angst, Delirium - en tilstand med konfusion og påvirkning af syns- og høreindtryk, Søvnforstyrrelser.
Væskesamling i lungehinderne, Åndenød, Hoste.
Forhøjet blodtryk, Hævelser pga. væskeophobning i kroppen, Lavt blodtryk.
Højst 10 ud af 100 personer får bivirkningen.
Blodmangel, Øget tendens til blødning pga. fald i antallet af blodplader.
Højst 1 ud af 100 personer får bivirkningen.
Alvorligt udslæt og føleforstyrrelser på hænder og fødder.
Hvis organismen ikke er i stand til at skille sig af med alle de celler, som lægemidlet har ødelagt, kan der opstå såkaldt tumorlyse, som kan føre til et unormalt højt niveau af affaldsstoffer i blodet og eventuelt nyresvigt. Hvis der opstår smerter i siden, eller hvis der er blod i urinen, kan det være et tegn på tumorlyse, og man skal i dette tilfælde søge læge.
Læs generelt om bivirkninger
Skal anvendes med forsigtighed ved dårligt fungerende hjerte eller knoglemarv.
Urinen farves okkerfarvet i et døgn efter indsprøjtningen, hvilket er ufarligt.
Må kun anvendes under visse forudsætninger.
Der er begrænset erfaring med anvendelse til gravide. Bør kun anvendes i særlige tilfælde efter aftale med speciallægen.
Læs mere om gravide og medicin
Må ikke anvendes. Denne tekst afviger fra firmaets godkendte produktinformation (produktresumé).
Læs mere om ammende og medicin
Må ikke tappes. Donor skal sandsynligvis udmeldes af donorkorpset.
Læs mere om bloddonorer og medicin
Virker ved bl.a. at inaktivere DNA (cellens genetiske kode), så kræftcellens vækst og funktion skades.
Halveringstiden i blodet (T½) er 30-40 timer for både cytarabin og daunorubicin.
Bemærk: Ved håndtering af Vyxeos Liposomal skal du være forsigtig. Arbejdstilsynets vejledning orienterer om risiko ved arbejde med cytostatika og visse andre lægemidler i forbindelse med pleje og behandling.
Opbevares opretstående i køleskab (2-8 °C) beskyttet mod lys.
Pulver til koncentrat til infusionsvæske, opløsning. 1 hætteglas indeholder 100 mg cytarabin og 44 mg daunorubicin.
Pakninger, priser, tilskud og udlevering
pulver til konc. til infusionsvæske, opl. 44 mg/100 mg
Læs mere om tilskud
Læs mere om udlevering
Information til sundhedsfaglige om
22.11.2021. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Legemsoverfladearealet (A) beregnes ud fra formlen:
V 0,425 x L 0,725 x 0,007184
Beregnet dosis = A x dosis pr. m2
Reference: Dubois D, Dubois EF. A formula to estimate te
apporoximate surface area if height and weight be known.
Arch Intern Med 1916, 17:863-71.
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø